Seg wakken Lidya iɣaḑ-itt lḥal ɣef mmi-s, yegzem tasa-s ur teṭṭf ara iman-is teṭṭerḑeq d imeṭṭi, ur d -tufi ara akk acu ad as-tini neɣ amek ad as-tsefhem liḥala i deg id-gran di sin dɣa azekka-nni d tasewiqt Dda Rezqi yuɣ-as-d lqec i Yasin, yerna-as-d taqendurt ula i Lidya yesferḥ-ten mačči d kra, sԑeddan lԑid lwaḥid amzun akken d yiwet n twacult, deg wass lԑid lɣaci ttemɣafaṛen gar-asen, wa yesutur smaḥ deg wayeḑ am wakken id-qqarent leԑwayed n lejdud, s waka i ttizdigen wul-awen, tettun ccḥani, ɣef waya Lidya ur tt-teĝĝi ara deg wul-is teṭṭef-as afus i mmi-s tuli ar taddart, irad lmektub ad dt-mager Yasin, tayri-s tamenzut deg ubrid-is, teqerreb ɣur-s i mekken-as-d afus-is ad isellem fell-as, imiren tḥus i șuṛṛa-s meṛṛa targagi am yiffer, yuɣal-itt-id wul fell-as temdel allen-is, syin tezzer deg yimektiyen-is idyuflalen ass-nni deg wallaɣ-is temmekt-d meṛṛa ayen sԑeddan akken d wayen i ten-yezdin, imi tfaq yiman-is, tecmumḥ-as, syin tenṭeq ɣur-s tenna-as: -Azul a Yasin, șaḥa lԑid-ik.